**ZMLUVA O POSKYTNUTÍ A OCHRANE INFORMÁCIÍ**

Obchodné meno: SSE - MVE, s.r.o.

Sídlo: Pri Rajčianke 8591/4B, 010 47 Žilina

Zastúpená: Mgr. Petr Sekanina, konateľ

Ing. Roman Jilly, konateľ

IČO: 51 865 599

Zápis v Obchodnom registri Okresného súdu Žilina, odd. Sro, vložka číslo: 70582/L

(ďalej len „**Poskytovateľ**“)

a

Obchodné meno:

Sídlo:

Zastúpená:

IČO:

Zápis v ...

(ďalej len “**Oprávnený**”)

Poskytovateľ a Oprávnený spolu ďalej len „**Zmluvné strany**“.

Preambula

1. Vzhľadom k tomu, že Poskytovateľ a Oprávnený majú záujem zúčastniť sa obchodnej verejnej súťaže pre zákazku „Riadiaci systém MVE“ (ďalej len „**Záležitosť**“),
2. vzhľadom k tomu, že Oprávnenému v rámci Záležitosti budú Poskytnuté citlivé informácie Poskytovateľa, ktoré sú predmetom obchodného tajomstva Poskytovateľa a/alebo sú v rámci jednaní z jeho strany označené za dôverné a/alebo podliehajú ochrane v zmysle jeho interných predpisov, príp. rozhodnutí,

uzatvorili Zmluvné strany podľa ustanovenia § 269 ods. 2 zákona č. 513/1991 Zb. Obchodný zákonník v platnom znení („**Obchodný zákonník**“)

túto zmluvu o poskytnutí a ochrane informácií („**Zmluva**“):

1. Predmet zmluvy

Predmetom tejto Zmluvy je ochrana informácií týkajúcich sa Záležitosti, ktoré boli Oprávnenému poskytnuté alebo sprístupnené ihneď po, pred alebo po nadobudnutí platnosti tejto Zmluvy v súvislosti so Záležitosťou, a to informácie akéhokoľvek druhu a v akejkoľvek forme alebo formáte, ústne alebo písomne (vrátane e-mailov, faxov, výkresov, výpisov, softvéru, elektronických kópií dokumentov, špecifikácií, údajov, grafov, zvukových nahrávok a/alebo obrazových reprodukcií a digitálnych informácií). Dátum sprístupnenia bude dohodnutý Osobami oprávnenými konať vo veciach tejto zmluvy podľa čl. 5 bod 5.1 tejto Zmluvy.

Oprávnený je oprávnený vyhotovovať si z poskytnutých informácií výpisky. Oprávnený nie je oprávnený vyhotovovať si akýmkoľvek spôsobom kópie, nahrávky alebo iné reprodukcie poskytnutých informácií.

Oprávnený sa zaväzuje získané informácie ochraňovať v súlade s touto Zmluvou.

Zmluvné strany deklarujú uzatvorenie tejto Zmluvy a jej plnenie za dôvernú informáciu, ktorú nebudú komunikovať tretím stranám.

2. Dôverné informácie

* 1. Pre účely tejto Zmluvy sa dôvernými informáciami rozumejú informácie poskytnuté Poskytovateľom Oprávnenému podľa tejto Zmluvy, bez ohľadu na spôsob poskytnutia, zaznamenania alebo uchovávania takýchto informácií (“**Dôverné informácie**”).
  2. Dôvernými informáciami pre účely tejto Zmluvy nie sú, alebo prestávajú byť:

1. informácie, ktoré sú verejne známe alebo verejne dostupné, s výnimkou prípadov, keď sa tieto informácie stanú verejne známymi alebo verejne dostupnými v dôsledku porušenia záväzkov Oprávneného podľa tejto Zmluvy;
2. informácie, ktoré získa Oprávnený od osoby, ktorá je na základe právnych predpisov alebo rozhodnutia orgánu verejnej moci oprávnená k ich sprístupneniu, poskytovaniu alebo šíreniu;
3. informácie, ktoré boli Oprávnenému preukázateľne známe pred ich poskytnutím Oprávnenému.
   1. Oprávnený použije Dôverné informácie výlučne pre účely spolupráce s Poskytovateľom ohľadom Záležitosti.
   2. S Dôvernými informáciami sú za Oprávneného oprávnení sa oboznámiť štatutárni zástupcovia Oprávneného a ďalej osoby uvedené v Prílohe č. 1 tejto Zmluvy, ktoré svojím prehlásením potvrdia, že boli oboznámené so záväzkami Oprávneného vyplývajúcimi z tejto Zmluvy a zaväzujú sa ich dodržiavať.

3. Ochrana informácií

3.1 Oprávnený sa zaväzuje, že:

1. bez predchádzajúceho písomného súhlasu Poskytovateľa neposkytne, alebo neumožní získať Dôverné informácie akejkoľvek tretej osobe;
2. urobí všetky opatrenia nevyhnutné na to, aby nedošlo k vyzradeniu Dôverných informácií, ako aj k možnosti neoprávneného prístupu k akýmkoľvek Dôverným informáciám, alebo k ich použitiu treťou osobou;
3. nepoužije Dôverné informácie inak, ako pre účely potrebné či súvisiace so Záležitosťou, resp. pre potreby rokovaní s Poskytovateľom;
4. nebude rozmnožovať akýkoľvek dokument, materiál, nosič alebo ich jednotlivé časti, ktoré budú obsahovať Dôverné informácie;
5. neurobí voči tretím osobám žiadne prehlásenie týkajúce sa správnosti alebo iných aspektov Dôverných informácií.

3.2 V prípade, že Zmluvná strana zistí, že došlo, alebo môže dôjsť k prezradeniu, resp. získaniu Dôverných informácií neoprávnenou osobou, zaväzuje sa bezodkladne informovať o tejto skutočnosti druhú Zmluvnú stranu a podniknúť všetky kroky potrebné k zabráneniu vzniku škody alebo k jej maximálnemu obmedzeniu, pokiaľ sa Zmluvné strany nedohodnú inak.

3.3 Za porušenie tejto Zmluvy sa nepovažuje, pokiaľ Oprávnený v súlade s právnymi predpismi a/alebo rozhodnutiami príslušných štátnych orgánov, ktoré sú pre nich záväzné, na žiadosť oprávnených osôb poskytne týmto osobám v nevyhnutnom rozsahu Dôverné informácie. Oprávnený sa zaväzuje, že bezodkladne po obdŕžaní takejto žiadosti vyrozumie Poskytovateľa o tejto skutočnosti s uvedením dôvodu a obsahu žiadosti a požiada ho pred odovzdaním Dôverných informácií oprávneným osobám o stanovisko.

3.4 V prípade, ak Oprávnený poruší svoje povinnosti stanovené v tejto Zmluve, Poskytovateľ má právo požadovať od Oprávneného zaplatenie zmluvnej pokuty vo výške 100.000,- EUR za každé konkrétne porušenie.

4. Ukončenie ochrany informácií

4.1 Táto Zmluva nadobúda platnosť aj účinnosť v deň jej podpisu oboma Zmluvnými stranami a zostane v plnej platnosti a účinnosti, až kým nenastane niektoré z nasledujúceho: (i) dátum, ku ktorému zmluvné strany uzavreli záväznú konečnú zmluvu týkajúcu sa Záležitosti, alebo (ii) koniec obdobia 2 rokov od dátumu účinnosti Zmluvy.

4.2 Pokiaľ Poskytovateľ písomne oznámi Oprávnenému, že určitá informácia už nemá povahu Dôvernej informácie, prestane byť takáto informácia chránená spôsobom stanoveným touto Zmluvou s tým, že oznámenie je účinné momentom jeho doručenia Zmluvnej strane; tým nie je dotknuté ustanovenie bodu 2.2. tejto zmluvy.

4.3 Zánikom tejto Zmluvy nie sú dotknuté prípadné povinnosti Zmluvných strán, týkajúce sa Dôverných informácií, vyplývajúce z právnych predpisov.

5. Spoločné a záverečné ustanovenia

5.1 Osobami oprávnenými konať vo veciach tejto Zmluvy za Zmluvné strany sú:

- za Poskytovateľa: Ing. Stanislav Vojtek., e-mail: stanislav.vojtek@sse.sk, tel.: 0917387792

- za Oprávneného: …………………., e-mail: ............, tel.: ……………

5.2 V prípade, že v rámci rokovania budú Oprávnenému Poskytovateľom sprístupnené osobné údaje podľa zákona č. 18/2018 Z. z. o ochrane osobných údajov a o zmene a doplnení niektorých zákonov v účinnom znení, tieto sa taktiež považujú za Dôverné informácie. Oprávnený je povinný zachovávať mlčanlivosť o osobných údajoch, s ktorými príde do styku, je povinný zaistiť ich bezpečnosť a je povinný o tom poučiť všetky oprávnené osoby uvedené v Prílohe č. 1. V prípade, že v súvislosti so Záležitosťou poverí Poskytovateľ Oprávneného spracúvaním osobných údajov, sú Zmluvné strany povinné uzatvoriť zmluvu o spracúvaní osobných údajov podľa § 34 ods. 3 zákona č. 18/2018 Z. z. o ochrane osobných údajov a o zmene a doplnení niektorých zákonov, resp. podľa čl. 28 ods. 3 Nariadenia Európskeho parlamentu a Rady (EÚ) 2016/679 z 27.4.2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov). Oprávnený je povinný plniť všetky príslušné povinnosti podľa uvedeného zákona, resp. nariadenia.

5.3 Právom na zaplatenie zmluvnej pokuty podľa tejto Zmluvy nie je dotknuté prípadné právo na náhradu škody.

5.4 Všetky zmeny alebo doplnenia tejto Zmluvy môžu byť vykonané iba formou vzostupne číslovaných písomných dodatkov podpísaných oboma Zmluvnými stranami, ktoré sa stanú nedeliteľnou súčasťou tejto Zmluvy. Písomnú formu musí mať aj prípadná dohoda o ukončení tejto Zmluvy.

5.5 V prípade vzniku akéhokoľvek sporu z tejto zmluvy alebo sporu o jej platnosť, príp. ukončenie, sa Zmluvné strany zaväzujú tento riešiť pred súdnym konaním vzájomným rokovaním.

5.6 Ak je ktorékoľvek ustanovenie tejto Zmluvy neplatné, odporovateľné alebo nevymáhateľné, alebo sa takým stane, nebude to mať vplyv na platnosť a vymáhateľnosť jej ďalších ustanovení, ak je možné toto ustanovenie oddeliť od tejto Zmluvy ako celku. Zmluvné strany vyvinú maximálne úsilie s cieľom nahradiť také ustanovenie novým, ktoré bude svojím obsahom a účinkom čo najviac podobné neplatnému, odporovateľnému alebo nevymáhateľnému ustanoveniu.

5.8 Táto Zmluva je vyhotovená v dvoch rovnopisoch, z ktorých každý má povahu originálu a každá Zmluvná strana obdrží jedno vyhotovenie.

5.9 Neoddeliteľnými súčasťami tejto zmluvy sú:

* Príloha č. 1 – Zoznam oprávnených osôb
* Príloha č. 2 – Prehlásenie

V ………………., dňa ………… V ………………., dňa …………

Poskytovateľ: Oprávnený:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Príloha č. 1 zmluvy**

**Zoznam oprávnených osôb**

Uvedený zoznam zahŕňa všetky osoby, ktoré majú mať prístup k Dôverným informáciám podľa Zmluvy za Oprávneného:

|  |  |  |  |
| --- | --- | --- | --- |
| Č. | Meno | Dátum narodenia | Bydlisko |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**Príloha č. 2 zmluvy**

**Prehlásenie**

Dolupodpísaný / ná

meno a priezvisko : .......................................

nar. : .......................................

trvale bytom : .......................................

týmto prehlasujem,

že pri získavaní informácií od Poskytovateľa v zmysle Zmluvy o poskytnutí a ochrane informácií zo dňa ...... konám v mene spoločnosti .................., som si plne vedomý/vedomá záväzkov, ktoré pre túto spoločnosť vyplývajú z uvedenej zmluvy a zaväzujem sa tieto v plnom rozsahu dodržiavať a realizovať.

V ............, dňa ..........

\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis